open-index/open-wikipedia-markdown huggingface dataset:
Chevrolet Tilt Cab

Το **Tilt Cab** ήταν μια σειρά μεσαίων-μεγάλων φορτηγών "χωρίς μούρη" που παράχθηκαν από την General Motors για τις μάρκες Chevrolet και GMC από το 1960 μέχρι το 1980, με τα τελευταία φορτηγά να πωλούνται από απόθεμα μέχρι το 1983. Το Tilt Cab αντικατέστησε την COE "χωρίς μούρη" έκδοση του "μουρωτού" Chevrolet Task Force, και ήταν ένα τελείως νέο όχημα που δεν μοιράζονταν τίποτα με τον προκάτοχό του.

## Ιστορία

Οραματιζόμενη ως ανταγωνιστής της σειράς C της Ford, η GM σχεδίασε το φορτηγό Tilt Cab ως διάδοχο του προηγούμενου φορτηγού μεσαίου τύπου Chevrolet Task Force COE της δεκαετίας του 1950. Ωστόσο, το Tilt Cab δεν ήταν ποτέ τόσο δημοφιλές όσο το φορτηγό της Ford λόγω της κακής φήμης που έκανε η αναξιόπιστη κρεμαργιέρα. Αυτό το σύστημα εφαρμόστηκε σχεδόν σε όλα τα φορτηγά της GM την δεκαετία του 1960 αλλά σημείωσε πρόβλημα περιέργως μόνο στο Tilt Cab, προφανώς λόγω του ξεχωριστού πλαισίου σε σχέση με τα άλλα μοντέλα και λόγω του διαφορετικού σχεδίου στο σύστημα κίνησης. Αυτό το αναξιόπιστο σύστημα αντικαταστάθηκε στα μέσα του 1962, αλλά είχε ήδη αναπτύξει μια κακή φήμη και έτσι οι πωλήσεις δεν βελτιώθηκαν αρκετά.

Το στιλ από αυτά τα φορτηγά ήταν καλύτερο όμως από αυτό στο λίγο μεγαλύτερο GMC Crackerbox. Η γκάμα αυτών των φορτηγών ήταν διαθέσιμη με μηχανές GM, Detroit Diesel και Chevrolet. Η γκάμα ήταν διαθέσιμη σε διάφορες παραλλαγές, μεγέθη, ωφέλιμου βάρους, και μεταξονίου. Παράχθηκαν και φορτηγά με πλατφόρμα/καρότσα αλλά και τράκτορες. Τα ονόματα των εκδόσεων έφεραν τα νούμερα από 40 μέχρι 80. Οι ελαφρότερες εκδόσεις είχαν τις ίδιες μηχανές με τα μικρότερα Chevrolet C/K φορτηγά, ενώ οι μεγαλύτερες ήταν διαθέσιμες με τις μηχανές GM και Detroit Diesel.

Η παραγωγή του οχήματος τελείωσε το 1980 μετά από μέτριες πωλήσεις, αλλά τα τελευταία οχήματα πουλήθηκα το 1983. Η GM αποφάσισε να μην αναπτύξει άλλο μεσαίο φορτηγό "χωρίς μούρη" η ίδια. Αντιθέτως, από εκείνη την στιγμή και μετά, η General Motors έκανε μια συμφωνία με την Isuzu για την εισαγωγή φορτηγών στην Αμερική υπό τις μάρκες Chevrolet και GMC. Τελικά, τα φορτηγά κατέληξαν να πουλιόνται και σαν Isuzu αλλά και σαν Chevrolet και GMC.

## Αναφορές

## Παραπομπές
* Cohort Classics: Ford and Chevy Tilt-Cab COE Twins Caught Together

Κατηγορία:Αμερικανικά αυτοκίνητα
Κατηγορία:Επαγγελματικά αυτοκίνητα
Tilt Cab
Εισβολή στο αστυνομικό τμήμα του Βύρωνα (1988)

Η **εισβολή στο αστυνομικό τμήμα του Βύρωνα** έλαβε χώρα στις 14 Αυγούστου 1988 όταν μέλη της τρομοκρατικής οργάνωσης 17 Νοέμβρη εισήλθαν στο αστυνομικό τμήμα, αφόπλισαν, έδεσαν και κλείδωσαν στα κρατητήρια τέσσερις αστυνομικούς που εκτελούσαν την υπηρεσία τους.  Ήταν η πρώτη φορά που μέλη της 17 Νοέμβρη ήρθαν αντιμέτωπα με αστυνομικούς (ακολούθησε η συμπλοκή στα Σεπόλια το 1991 και το περιστατικό της Λουίζης Ριανκούρ στους Αμπελόκηπους το 1992).

## Ιστορικό

### Η εισβολή
Την Κυριακή 14 Αυγούστου 1988, στις 16.10, μέλη της 17 Νοέμβρη, εισέβαλαν στο αστυνομικό τμήμα του Βύρωνα, αφόπλισαν και έδεσαν τέσσερις αστυνομικούς και στη συνέχεια τους κλείδωσαν στο κρατητήριο. Οι τρομοκράτες αποχωρώντας από το τμήμα πήραν μαζί τους δύο περίστροφα, δύο αυτόματα όπλα, έξι μακρύκαννα τουφέκια, έξι φορητούς ασύρματους της Αστυνομίας, καθώς και σφραγίδες του Τμήματος και του παραρτήματος Ασφαλείας. Οι αστυνομικοί απελευθερώθηκαν λίγο αργότερα από διερχόμενους πολίτες που άκουσαν τις φωνές τους. 

Ένα μέρος του κλεμμένου οπλισμού εντοπίστηκε στην γιάφκα της οδού Πάτμου 84 κατά την εξάρθρωση της οργάνωσης το 2002.  
 
### Αντιδράσεις
Η Αστυνομία από την πλευρά της ομολόγησε τον αιφνιδιασμό της, ενώ ο τότε υπουργός Αναστάσιος Σεχιώτης απαντώντας στις επικρίσεις της Νέας Δημοκρατίας για «διάλυση του κράτους» χαρακτήρισε το περιστατικό «ατυχές γεγονός που θα μπορούσε να συμβεί σε οποιοδήποτε μέρος του κόσμου». 

Στο πρωτοσέλιδο της η εφημερίδα Ελευθεροτυπία που κυκλοφόρησε στις 16 Αυγούστου 1988 ανέφερε πως η 17 Νοέμβρη έκανε «Επίδειξη δύναμης με στόχο γελοιοποίηση της ΕΛ.ΑΣ».

### Απάντηση της 17 Νοέμβρη
Τρεις ημέρες αργότερα, στις 17 Αυγούστου μετά το περιστατικό στον Βύρωνα, η 17 Νοέμβρη με προκήρυξή της ανέλαβε την ευθύνη. Η προκήρυξη ανέφερε μεταξύ άλλων:«Ο επαναστατικός αγώνας των λαϊκών δυνάμεων ενάντια στο σάπιο και διεφθαρμένο καθεστώς των σκανδάλων και της εξάρτησης, απαιτεί όλο και περισσότερο οπλισμό και υλικά. Αυτός ήταν ο στόχος της επίθεσης-κατάληψης του αστυνομικού τμήματος του Βύρωνα.»  Μαζί με την προκήρυξη που έστειλε η 17 Νοέμβρη υπήρχε η φωτογραφία στην οποία εικονίζονταν τα κλεμμένα όπλα με φόντο τις φωτογραφίες του Καρλ Μαρξ, του Τσε Γκεβάρα και του Αρη Βελουχιώτη με μια σημαία της οργάνωσης. 

### Συμμετέχοντες στο περιστατικό
Υπάρχουν αντικρουώμενες πληροφορίες για το πόσα μέλη συμμετείχαν στην εισβολή στο αστυνομικό τμήμα του Βύρωνα. Ο Βασίλης Τζωρτζάτος μετά την σύλληψη του στην προανακριτική του κατάθεση που έδωσε στις αρχές έκανε λόγο για έξι άτομα: ο ίδιος ο Τζωρτζάτος, ο «Λουκάς» (Δημήτρης Κουφοντίνας), ο «Μανώλης» (Χριστόδουλος Ξηρός), ο «Μιχάλης» (Σάββας Ξηρός), ο «Αλέκος» (Πάτροκλος Τσελέντης) και ο «Λάμπρος» (Αλέξανδρος Γιωτόπουλος). Αντιθέτως, στην προανακριτική κατάθεση που έδωσε ο Χριστόδουλος Ξηρός δήλωσε πως στην επίθεση συμμετείχαν οκτώ μέλη: ο ίδιος ο Χριστόδουλος Ξηρός, ο αδελφός του ο Σάββας, ο «Αλέκος», ο «Λάμπρος», ο «Λουκάς», ο «Σταμάτης» (Βασίλης Τζωρτζάτος), ο «Στέλιος» (Κωνσταντίνος Καρατσώλης) και ο «Χάρης» (Ηρακλής Κωστάρης). 

## Παραπομπές


Κατηγορία:Επαναστατική Οργάνωση 17 Νοέμβρη
Λόλα

**Λόλα** είναι ένα γυναικείο όνομα. Μπορεί επίσης να αναφέρεται σε ένα από τα παρακάτω.

* Λόλα (ταινία, 1964), ταινία του 1964.
* Λόλα (ταινία, 2012), ταινία του 2012.
* Λόλα (τηλεοπτική σειρά)
Βομβιστική επίθεση στη Λευκωσία (1988)

Στις 11 Μαΐου 1988, η Πρεσβεία του Ισραήλ στη Λευκωσία της Κύπρου έγινε στόχος ενός παγιδευμένου αυτοκινήτου. Από την αποτυχημένη επίθεση σκοτώθηκαν τρεις άνθρωποι και τραυματίστηκαν άλλοι 19.  Την ευθύνη ανέλαβε η Οργάνωση Αμπού Νιντάλ. 

## Επίθεση
Η βομβιστική επίθεση σημειώθηκε όταν ένα αυτοκίνητο φορτωμένο με δυναμίτη 300 λιβρών ανατινάχθηκε περίπου 200 μέτρα μακριά από την Ισραηλινή Πρεσβεία, όταν η αστυνομία εμπόδισε τον οδηγό να παρκάρει στο κτίριο της πρεσβείας. Από την έκρηξη σκοτώθηκαν ο οδηγός του αυτοκινήτου και δύο Κύπριοι.

Ο οδηγός του αυτοκινήτου είχε προσπαθήσει δύο φορές να παρκάρει έξω από την τετραώροφη πρεσβεία αλλά ενημερώθηκε από την αστυνομία ότι έπρεπε να μετακινηθεί. Όταν του ζήτησαν την ταυτότητά του, απομακρύνθηκε με ταχύτητα, αλλά συγκρούστηκε με άλλο αυτοκίνητο σε διασταύρωση και ο δυναμίτης εξερράγη. Από την έκρηξη το αυτοκίνητο ανατινάχτηκε, ενώ άλλα τέσσερα οχήματα κάηκαν ολοσχερώς. Παράθυρα κτιρίων στην περιοχή, συμπεριλαμβανομένης της πρεσβείας, έσπασαν από την έκρηξη. 

Ένας ανώνυμος τηλεφώνησε σε ένα γραφείο του NBC News στη Μέση Ανατολή για να αναλάβει την ευθύνη για την έκρηξη στο όνομα του Παλαιστίνιου τρομοκράτη Αμπού Νιντάλ, ο οποίος είχε κατηγορηθεί για μια σειρά τρομοκρατικών επιθέσεων σε όλο τον κόσμο.

Ο ιδιοκτήτης του αυτοκινήτου, ένας Λιβανέζος, ήταν σε αυτό αλλά τράπηκε σε φυγή λίγο πριν την έκρηξη. Συνελήφθη και «αναμένεται να βοηθήσει την αστυνομία στις έρευνές της», δήλωσε ο Χριστόδουλος Βενιαμίν. Αστυνομικές πηγές αναγνώρισαν τον συλληφθέντα ως τον Ομάρ Αχμάντ Χαουίλο, 28 ετών, φοιτητή σε κολέγιο της Λευκωσίας που είχε φτάσει από τον Λίβανο στις 21 Μαρτίου.

## Αντιδράσεις
Σύμφωνα με τον Υπουργό Εσωτερικών της Κύπρου, Χριστόδουλο Βενιαμίν, ήταν *σαφές ότι η πρεσβεία ήταν ο επιδιωκόμενος στόχος του παγιδευμένου αυτοκινήτου*.  Ο τότε Ισραηλινός υπουργός Άμυνας Γιτζάκ Ράμπιν την χαρακτήρισε άλλη μια *τρομοκρατική απόπειρα εναντίον του Ισραήλ, των Ισραηλινών, της ισραηλινής αντιπροσώπευσης εκτός της περιοχής. Ο τρόμος έχει γίνει μέρος της ζωής μας.*  Η Ισραηλινή Πρεσβεία στη Λευκωσία είχε προηγουμένως γίνει στόχος βομβιστικής επίθεσης δύο φορές, το 1979 και το 1984, χωρίς όμως να προκληθούν θύματα. 

## Παραπομπές


Κατηγορία:Τρομοκρατικά γεγονότα
Ο κόσμος του πνεύματος (Ε. Π. Παπανούτσος)

**Ο κόσμος του πνεύματος** είναι φιλοσοφική τριλογία του σπουδαίου Έλληνα φιλοσόφου και παιδαγωγού Ευάγγελου Παπανούτσου. Αποτελείται από τα βιβλία Γνωσιολογία, Αισθητική και Ηθική.

## Περιεχόμενο
### Γνωσιολογία
Η Γνωσιολογία χωρίζεται σε πέντε κεφάλαια. Το πρώτο κεφάλαιο εξετάζει το είναι και το συνειδέναι (ρεαλισμός και ιδεαλισμός, υποκείμενο και αντικείμενο, κριτική θεμελίωση του όντος), το δεύτερο την εμπειρία και τον λόγο (το θέμα των κατηγοριών, ο διαλεκτικός ρυθμός της γνώσης, προς την καθαρή γνώση και πέρ' απ' αυτήν), το τρίτο τον κοινό νου και την επιστήμη (γνώση και πρακτική σκοπιμότητα, ο πραγματισμός, η «καθαρή» αλήθεια, ο ιντελεκτουαλισμός, ο μαθηματικός στοχασμός και η αξία του για τη γνώση), το τέταρτο τη φύση και την ιστορία (ιστοριογνωσία και φυσιογνωσία, το νόημα της ιστορίας) και το πέμπτο τη φιλοσοφία και τη θρησκεία (ο ορισμός της φιλοσοφίας, πίστη και γνώση).

### Αισθητική
Η Αισθητική χωρίζεται επίσης σε πέντε κεφάλαια. Το πρώτο κεφάλαιο παρουσιάζει την αισθητική εμπειρία (έννοια του ωραίου, ομοιογένεια της αισθητικής εμπειρίας, αυθυπαρξία της αισθητικής εμπειρίας, η ποίηση), το δεύτερο την τέχνη και την πραγματικότητα (ρεαλισμός και ιδεαλισμός, σύνθεση των αντιθέσεων, σχολές της «νέας» ζωγραφικής), το τρίτο την τέχνη ως ψυχικό καθαρμό (η ενσυναισθητική θεωρία, τέχνη και ψυχανάλυση, η κάθαρση των παθών, οι αισθητικές κατηγορίες), το τέταρτο την τέχνη ως πνευματική κατάκτηση του αντικειμένου (η τέχνη λειτουργία της πνευματικής ζωής, καλλιτεχνικά αμαλγάματα, το πνεύμα της μουσικής) και το τελευταίο την κριτική και την ερμηνεία των έργων της τέχνης (θέματα της κριτικής, το πρόβλημα της ερμηνείας).

### Ηθική
Η Ηθική διαιρείται και αυτή σε πέντε κεφάλαια. Το πρώτο αναλύει τον ηθικό ορθολογισμό (ιστορικές απαρχές της ηθικής θεωρίας, η σωκρατική ηθική, μετασωκρατικές ηθικές θεωρίες, ο λόγος και τα πάθη - Ντεκάρτ, σύνθεση ορθολογισμού και μυστικισμού - Σπινόζα), το δεύτερο την ηθική του Καντ (διαμόρφωση της πρακτικής φιλοσοφίας του Καντ, η ηθική θεωρία του Καντ, κριτική της καντιανής ηθικής), το τρίτο τη θετική και επιστημονική ηθική (ο δέκατος ένατος αιώνας, αντικείμενο και μέθοδος της επιστημονικής ηθικής, η βιολογική ηθική), το τέταρτο το θέμα των ηθικών αξιών (ο κόσμος των αξιών και η αυθυπαρξία του, κριτική θέση του προβλήματος των αξιών) και το τελευταίο το νόημα της αρετής (η βεβαίωση της προσωπικής ελευθερίας, ηθικές σημασιολογήσεις, μορφές της ηθικής ζωής).

## Εκδόσεις
Η πρώτη έκδοση της Γνωσιολογίας έγινε το 1953, της Αισθητικής το 1948 και της Ηθικής το 1949. Και τα τρία βιβλία κυκλοφορούν από τις Εκδόσεις Νόηση.

## Παραπομπές


## Εξωτερικοί σύνδεσμοι
* Βιβλιονέτ, Ε. Π. Παπανούτσου Γνωσιολογία
* Βιβλιονέτ, Ε. Π. Παπανούτσου Αισθητική
* Βιβλιονέτ, Ε. Π. Παπανούτσου Ηθική

Κατηγορία:Βιβλία φιλοσοφίας
Κατηγορία:Σειρές βιβλίων
Μήλα (αποσαφήνιση)

Η λέξη **Μήλα** μπορεί να αναφέρεται σε ένα από τα παρακάτω.

*Μήλο στον πληθυντικό
*Μήλα (παιχνίδι)
*''Μήλα'' (ταινία)
Μπογδανάτικα Παξών

Τα **Μπογδανάτικα** είναι οικισμός στους Παξούς και την Περιφερειακή Ενότητα Κέρκυρας.

## Γενικά στοιχεία
Τα Μπογδανάτικα είναι χωριό προς το νότιο μέρος του νησιού σε υψόμετρο 80 μέτρων και απέχει περίπου 2 χιλιόμετρα νοτιοδυτικά από τον Γάιο την πρωτεύουσα του νησιού του οποίου αποτελεί συνέχεια, Διαθέτει αρκετά ενοικιαζόμενα καταλύματα, ξενοδοχεία, μερικές ταβέρνες ενώ εδώ είναι και το ιατρικό κέντρο των Παξών. Αξιοθέατο θεωρείται στα δυτικά του χωριού η τοποθεσία "Όστριες" για το ηλιοβασίλεμα και τη θέα προς την παραλία Αυλάκι.

Αναφέρεται επίσημα μετά Ένωση των Επτανήσων με την Ελλάδα το 1866 στο ΦΕΚ 9Α - 28/01/1866 να προσαρτάται στον τότε  δήμο Γαϊανών. Σύμφωνα με το Σχέδιο Καλλικράτης ανήκουν στην κοινότητα Γαϊου που υπάγεται στο Δήμο Παξών και σύμφωνα με την απογραφή 2011 έχουν 135 κατοίκους. Οι απογραφές πληθυσμού μετά τον Β' Παγκόσμιο πόλεμο είναι: 

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Μητριαρχία (αποσαφήνιση)

Η λέξη **Μητριαρχία** μπορεί να αναφέρεται σε ένα από τα παρακάτω.

*Μητριαρχία (κοινωνικό σύστημα)
*''Μητριαρχία'' (ταινία)
Μελισσοκόμος (αποσαφήνιση)

Η λέξη **Μελισσοκόμος** μπορεί να αναφέρεται σε ένα από τα παρακάτω.

*Μελισσοκόμος, ειδικός της μελισσοκομίας
*''Ο μελισσοκόμος'', ταινία
Νήσος (αποσαφήνιση)

Η λέξη **Νήσος** μπορεί να αναφέρεται σε ένα από τα παρακάτω.

* Νησί, γεωγραφικός σχηματισμός
* *[[Νήsos]]*, ταινία
Παπαφλέσσας (αποσαφήνιση)

Το όνομα **Παπαφλέσσας** μπορεί να αναφέρεται σε ένα από τα παρακάτω.

* Παπαφλέσσας (αγωνιστής του 1821)
* Παπαφλέσσας (οικισμός της Μεσσηνίας)
* ''Παπαφλέσσας'' (ταινία)
Πόντιοι (αποσαφήνιση)

Το όνομα **Πόντιοι** μπορεί να αναφέρεται σε ένα από τα παρακάτω.

* Πόντιοι, Έλληνες του Πόντου
* *[[Οι Πόντιοι]]*, ταινία
Μουγκελάτικα Παξών

Τα **Μουγκελάτικα** είναι οικισμός στους Παξούς και την Περιφερειακή Ενότητα Κέρκυρας.

## Γενικά
Τα Μουγκελάτικα είναι χωριό στο βορειοδυτικό μέρος του νησιού σε υψόμετρο 90 μέτρων και απέχει περίπου 8 χλμ. βορειοδυτικά από τον Γάιο την πρωτεύουσα του νησιού. Αναφέρεται επίσημα για πρώτη φορά το 1920 να απογράφεται στην τότε κοινότητα Λάκκας. Σύμφωνα με το Σχέδιο Καλλικράτης ανήκουν στην κοινότητα Λάκκας που υπάγεται στο Δήμο Παξών και σύμφωνα με την απογραφή 2011 έχουν 13 κατοίκους. Οι απογραφές πληθυσμού μετά τον Β' Παγκόσμιο πόλεμο είναι: 

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Λίμνη Μασκάρδι

Η **Λίμνη Μασκάρδι** (, ) βρίσκεται στην περιοχή των λιμνών της βόρειας Παταγονίας στην επαρχία Ρίο Νέγρο της Αργεντινής. Η λίμνη βρίσκεται κοντά στο θέρετρο Μπαριλότσε και βρίσκεται εντός του Εθνικό Πάρκο Ναχουέλ Χουάπι. Η λίμνη, παγετώδους προέλευσης, πήρε το όνομά της από τον Νικολάς Μασκάρδι, έναν Ιησουίτη του 17ου αιώνα που ήταν ιεραπόστολος στην περιοχή.
[thumb|left|Το [στρωματοηφαίστειο Τροναδόρ δεσπόζει πάνω από τον έναν βραχίονα της λίμνης.]] 
thumb|left|Ο δρόμος κατά μήκος του βραχίονα Κατεδράλ. Η μικρή λίμνη είναι η λίμνη Γιουμ.

## Περιγραφή
Η λίμνη Μασκάρδι έχει σχήμα V με δύο βραχίονες περίπου ίσους σε μήκος και πλάτος. Ο ανατολικός βραχίονας ονομάζεται βραχίονας Κατεδράλ (Καθεδρικός) και ο δυτικός βραχίονας ονομάζεται Τροναδόρ, που πήρε το όνομά του από το ηφαίστειο στα σύνορα με τη Χιλή, το οποίο είναι το υψηλότερο και πιο εξέχον βουνό της περιοχής. Η λίμνη περιβάλλεται από βουνά που υψώνονται απότομα από τη λίμνη σε υψόμετρα άνω των 1.800 μ.. Τα βουνά είναι χιονισμένα κατά το μεγαλύτερο μέρος του έτους. Η δενδροκάλυψη στα βουνά βρίσκεται πάνω από τα 1.600 μ.. Η λίμνη έχει μέγιστο βάθος 218 μ. και επιφάνεια 39,2 τετραγωνικά χιλιόμετρα.

Η κύρια εισροή στη λίμνη Μασκάρδι είναι ο Ποταμός Μάνσο, ο οποίος πηγάζει από μια μικρή λίμνη που τροφοδοτείται από έναν παγετώνα που ονομάζεται Βεντισκέρο Νέγρο (κυριολεκτικά «μαύρο πεδίο χιονιού»), στις πλαγιές του βουνού Τροναδόρ περίπου 20 χλμ. δυτικά της λίμνης. Ο Μάνσο πηγάζει από τη νοτιοδυτική γωνία της λίμνης μέσω ενός σύντομου, ταραχώδους περάσματος που ονομάζεται "Los Rapidos" και περνά στη λίμνη Λας Μόσκας, την επόμενη σε μια αλυσίδα λιμνών κατά μήκος του ποταμού Μάνσο.

Η λίμνη βρίσκεται δίπλα στη λίμνη Γκουτιέρες. Η χαλικώδης πεδιάδα που τις χωρίζει βρίσκεται κατά μήκος του ηπειρωτικού διαχωρισμού, με τη λίμνη Μασκάρδι να αποστραγγίζει στον Ειρηνικό και τη λίμνη Γκουτιέρες στον Ατλαντικό.

Ένας ασφαλτοστρωμένος αυτοκινητόδρομος (Εθνική Οδός 40) εκτείνεται στον ανατολικό βραχίονα της λίμνης μέχρι τη νότια ακτή, όπου βρίσκεται μια μικρή κοινότητα που ονομάζεται Βίγια Μασκάρδι. Από εκεί ένας δρόμος (μη ασφαλτοστρωμένος το 2018) με την ονομασία Οδός 82 ακολουθεί τον δυτικό βραχίονα της λίμνης προς τα βόρεια και συνεχίζει μέχρι το Βεντισκέρο Νέγρο.

## Αναψυχή
Το καγιάκ και το ψάρεμα είναι δημοφιλή στη λίμνη Μασκάρδι, ενώ πολλά τουριστικά γραφεία στο Μπαριλότσε προσφέρουν ξεναγήσεις. Τα είδη που αναζητούν οι ψαράδες είναι η ιριδίζουσα πέστροφα, η καφέ πέστροφα και η πέστροφα του ρυακιού, καμία από τις οποίες δεν είναι ενδημική στην Αργεντινή. Κατά μήκος των δρόμων που περικλείουν το μισό της λίμνης υπάρχουν αρκετοί χώροι κάμπινγκ και καταλύματα. Ένας από τους χώρους κάμπινγκ στο βορειότερο τμήμα του βραχίονα Κατεδράλ ανήκει σε μια κοινότητα των Μαπούτσε, οι οποίοι ήταν οι κύριοι κάτοικοι αυτής της περιοχής από τον 17ο έως τα τέλη του 19ου αιώνα.

Ένα μονοπάτι πεζοπορίας, τμήμα του μονοπατιού μεγάλων αποστάσεων Χουέγια Ανδίνα, οδηγεί 19,5 χλμ. νότια στη λίμνη Στέφεν. Το μονοπάτι χαρακτηρίζεται ως μέτριας δυσκολίας.

## Παραπομπές


Κατηγορία:Λίμνες της Αργεντινής
Μητροπολίτης Ιερισσού, Αγίου Όρους και Αρδαμερίου Θεόκλητος

Ο **Μητροπολίτης Ιερισσού, Αγίου Όρους και Αρδαμερίου Θεόκλητος** (κατά κόσμον Παναγιώτης Αθανασόπουλος, Τρίπολη Αρκαδίας, 13 Νοεμβρίου 1955) είναι Έλληνας Επίσκοπος και Μητροπολίτης της Εκκλησίας της Ελλάδας.

## Βιογραφικά στοιχεία
Γεννήθηκε στην Τρίπολη το 1955, όπου μεγάλωσε και έλαβε την εγκύκλια εκπαίδευση. Σπούδασε Θεολογία στη Θεολογική Σχολή του Εθνικού και Καποδιστριακού Πανεπιστημίου Αθηνών.

Το 1978 εκάρη Μοναχός και χειροτονήθηκε Διάκονος υπό του Μητροπολίτου Μαντινείας και Κυνουρίας Θεοκλήτου Β'. Το 1980 χειροτονήθηκε Πρεσβύτερος και χειροθετήθηκε αμέσως Αρχιμανδρίτης υπό του Μητροπολίτου Μαντινείας και Κυνουρίας Θεοκλήτου Β'. Το 1979 διορίζεται Ιεροκήρυκας και το 1992 Πρωτοσύγκελλος της Ιεράς Μητροπόλεως Μαντινείας και Κυνουρίας. Διετέλεσε υπεύθυνος του Ποιμαντικού έργου των Φυλακών Τρίπολης και υπεύθυνος Νεανικού και Κατηχητικού έργου. Εξυπηρετούσε ως Εφημέριος των Καλτεζών και Μαυρογιάννη Μαντινείας.

Στις 5 Οκτωβρίου 2012 εξελέγη Μητροπολίτης Ιερισσού, Αγίου Όρους και Αρδαμερίου, έχοντας συνυποψηφίους τους Αρχιμανδρίτες Ιγνάτιο Ρηγανά και Χρυσόστομο Μαϊδώνη. Στις 7 Οκτωβρίου 2012 χειροτονήθηκε στον Ιερό Ναό Αγίου Βασιλείου Τρίπολης από τον Αρχιεπίσκοπο Αθηνών Ιερώνυμο Β΄, συμπαραστατούμενο από τους Μητροπολίτες Μονεμβασίας και Σπάρτης Ευστάθιο, Μαντινείας Αλέξανδρο, Λαρίσης Ιγνάτιο, Κασσανδρείας Νικόδημο, Σύρου Δωρόθεο, Ζιχνών Ιερόθεο, Κοζάνης Παύλο, Πατρών Χρυσόστομο, Γόρτυνος Ιερεμία, Κορίνθου Διονύσιο, Μεσσηνίας Χρυσόστομο, Κιλκισίου Εμμανουήλ, Ιλίου Αθηναγόρα, Λαγκαδά Ιωάννη, Νικοπόλεως και Πρεβέζης Χρυσόστομο και τον Επίσκοπο Διαυλείας Γαβριήλ. 

Ενθρονίστηκε στον Μητροπολιτικό Ιερό Ναό Αγίου Στεφάνου Αρναίας, στις 24 Νοεμβρίου 2012.

## Συγγραφικό Έργο
* Εκκλησίαː Ο Αυθεντικός Φύλακας Και Ερμηνευτής Της Αγίας Γραφής, Εκδόσεις Αποστολική Διακονία, 1998
* Από πτερύγων άμβωνος, Εκδόσεις Ακρίτας, 2001

## Παραπομπές


Θεόκλητος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Μανεσάτικα Παξών

Τα **Μανεσάτικα** είναι οικισμός στους Παξούς και την Περιφερειακή Ενότητα Κέρκυρας.

## Γενικά
Τα Μανεσάτικα είναι χωριό στο δυτικό μέρος του νησιού σε υψόμετρο 200 μέτρων και απέχει περίπου 5 χλμ. βορειοδυτικά από τον Γάιο, την πρωτεύουσα του νησιού. Αναφέρεται επίσημα, μετά την Ένωση των Επτανήσων στην Ελλάδα, το 1866 στο ΦΕΚ 9Α - 28/01/1866 να προσαρτάται στον τότε δήμο Λακκιωτών. Από το 1940 έως το 1971 δεν απογραφόταν ξεχωριστά. Σύμφωνα με το Σχέδιο Καλλικράτης ανήκουν στην κοινότητα Μαγαζιών που υπάγεται στο Δήμο Παξών και σύμφωνα με την απογραφή 2021 έχουν 25 κατοίκους. Οι απογραφές πληθυσμού μετά τον Β' Παγκόσμιο πόλεμο είναι: 

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Κατηγορία:Χωριά των Παξών
Επίσκοπος Κερνίτσης Χρύσανθος

Ο **Επίσκοπος Κερνίτσης Χρύσανθος** (κατά κόσμον *Γεράσιμος Στελλάτος*, Καμπιτσάτα Κεφαλονιάς, 1952) είναι Έλληνας θεολόγος και επίσκοπος της Εκκλησίας της Ελλάδος, βοηθός της Ιεράς Μητροπόλεως Πατρών από το 2014.

## Βιογραφικά στοιχεία
Γεννήθηκε στα Καμπιτσάτα Κεφαλονιάς το 1952. Ολοκλήρωσε την εγκύκλια εκπαίδευση στην Κεφαλονιά.

Φοίτησε στην Ανωτέρα Ιερατική Σχολή Θεσσαλονίκης και ακολούθως σπούδασε θεολογία στη Θεολογική Σχολή του Εθνικού και Καποδιστριακού Πανεπιστημίου Αθηνών.

Εκάρη μοναχός στις 8 Νοεμβρίου 1975, στην Ιερά Μονή Παναγίας της Γηροκομίτισσας Πατρών, από τον Μητροπολίτη Πατρών Νικόδημο, ο οποίος του έδωσε το όνομα Χρύσανθος στη μνήμη του Αρχιεπισκόπου Αθηνών Χρυσάνθου, και την επομένη χειροτονήθηκε διάκονος και χειροθετήθηκε αρχιδιάκονος της Μητρόπολης. Χειροτονήθηκε πρεσβύτερος στις 12 Σεπτεμβρίου 1982 από τον ίδιο αρχιερέα, ο οποίος τον χειροθέτησε και αρχιμανδρίτη. 

Εργάστηκε ως καθηγητής θεολογίας στη μέση εκπαίδευση. Υπηρέτησε ως εφημέριος και προϊστάμενος του Ιερού Ναού Αγίου Νεκταρίου Πατρών και εφημέριος του Ιερού Ναού Τριών Ιεραρχών του ΤΕΙ Πατρών. Διετέλεσε υπεύθυνος του οικοτροφείου της Ιερατικής Σχολής Πατρών, διευθυντής των Μέσων Μαζικής Ενημέρωσης (του ραδιοφωνικού και τηλεοπτικού σταθμού Λύχνος), και υπεύθυνος του γραφείου νεότητας της Ιεράς Μητροπόλεως Πατρών. Διετέλεσε επίσης και Αρχιερατικός Επίτροπος Μεσσάτιδας.

Έχει τιμηθεί με το Παράσημο του Τάγματος του Αγίου Σάββα από τον Πατριάρχη Σερβίας Παύλο, διά του Επισκόπου Ερζεγοβίνης Αθανασίου, καθώς συνόδευσε πολλές φορές, ανθρωπιστική βοήθεια προς τους εμπερίστατους Σέρβους, οι οποίοι βρίσκονταν τότε σε κατάσταση έκτακτης ανάγκης.

Εξελέγη στις 10 Οκτωβρίου 2014, από την Ιεραρχία της Ιεράς Συνόδου της Εκκλησίας της Ελλάδας, Επίσκοπος Κερνίτσης, βοηθός της Ιεράς Μητροπόλεως Πατρών. Χειροτονήθηκε στον επισκοπικό βαθμό στις 13 Οκτωβρίου στον Ιερό Ναό Αγίου Ανδρέου Πατρών, από τον Μητροπολίτη Πατρών Χρυσόστομο συμπαραστατούμενος από πλειάδα αρχιερέων. Στις 18 Νοεμβρίου του ιδίου έτους, έδωσε ενώπιον του Μητροπολίτου Πατρών Χρυσοστόμου, τη διαβεβαίωση.

## Παραπομπές

Επίσκοπος Κερνίτσης Χρύσανθος Στελλάτος
Χρύσανθος Στελλάτος
Κερνίτσης Χρύσανθος
Χρύσανθος
Ghostbusters: Legacy

Το ***Ghostbusters: Legacy*** (πρωτότυπος τίτλος: ***Ghostbusters: Afterlife***) είναι αμερικανική υπερφυσική κωμική ταινία του 2021 σε σκηνοθεσία από τον Τζέισον Ράιτμαν, ο οποίος έγραψε το σενάριο με τον Γκιλ Κέναν. Είναι συνέχεια των *[[Ghostbusters]]* (1984) και *[[Ghostbusters II]]* (1989), και η τέταρτη ταινία του franchise *Ghostbusters*. Πρωταγωνιστούν οι Κάρι Κουν, Φιν Γούλφχαρντ, Μακένα Γκρέις, Πολ Ραντ, Μπιλ Μάρεϊ, Νταν Ακρόιντ, Έρνι Χάντσον, Άνι Ποτς, και Σιγκούρνι Γουίβερ. 

Μια τρίτη ταινία *Ghostbusters* ξεκίνησε να αναπτύσσεται από την κυκλοφορία του *Ghostbusters II*, αλλά η παραγωγή σταμάτησε, καθώς ο Μάρεϊ δεν ήθελε να επιστρέψει. Αφού ο πρωταγωνιστής Χάρολντ Ράμις πέθανε τον Φεβρουάριο του 2014, η Sony Pictures δημιούργησε ένα reboot το 2016. Τον Ιανουάριο του 2019, ανακοινώθηκε πως ο Ράιτμαν θα σκηνοθετούσε μια συνέχεια των αρχικών ταινιών, με τους ηθοποιούς να ανακοινώνονται τον Ιούλιο. Τα γυρίσματα έλαβαν μέρος από τις 12 Ιουλίου 2019 έως τις 18 Οκτωβρίου 2019, με συνολική διάρκεια 68 ημέρες.

Το *Ghostbusters: Legacy* έκανε πρεμιέρα στο CinemaCon στις 23 Αυγούστου του 2021 και κυκλοφόρησε στις Ηνωμένες Πολιτείες Αμερικής στις 19 Νοεμβρίου, αφού προηγουμένως η πρεμιέρα καθυστέρησε τέσσερις φορές λόγω της Πανδημίας COVID-19. Η ταινία έλαβε θετικά σχόλια από τους κριτικούς, και εισέπραξε $204,4 εκατομμύρια παγκοσμίως έχοντας στοιχήσει $75 εκατομμύρια. Μια συνέχεια, *[[Ghostbusters: Η Αυτοκρατορία του Πάγου]]*, έκανε πρεμιέρα στις 22 Μαρτίου 2024.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2021
Κατηγορία:Ταινίες σίκουελ
Κατηγορία:Ταινίες παραγωγής Columbia Pictures
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες τοποθετημένες στο Σικάγο
Κατηγορία:Ταινίες τοποθετημένες στη Νέα Υόρκη
Κατηγορία:Ghostbusters
Κατηγορία:Ταινίες IMAX
Κατηγορία:Αμερικανικές ταινίες της δεκαετίας 2020
Κατηγορία:Ταινίες με μουσική σύνθεση Ρομπ Σάιμονσεν
Κατηγορία:Κωμικές ταινίες με υπερήρωες
Αλή Γκομάα

Ο **Αλή Γκομάα** (στα αραβικά: **علي جمعة**) είναι μουσουλμάνος (Σούφι), λόγιος και νομικός, ο οποίος διετέλεσε 18ος Μέγας Μουφτής της Αιγύπτου (2003 -2013).

Έχει αποφανθεί κατά της πρακτικής του ακρωτηριασμού των γυναικείων γεννητικών οργάνων, την οποία έχει χαρακτηρίσει μη ισλαμική. Έχει υποστηρίξει ότι οι γυναίκες είναι πνευματικά ισότιμες με τους άνδρες και ότι μπορούν να ζητούν διαζύγιο από τους συζύγους τους παράλληλα όμως σε συνέντευξή του το 2015 δήλωσε ότι οι γυναίκες λόγω μικρότερης φυσικής δύναμης δεν μπορούν να κάνουν ορισμένα επαγγέλματα (πχ καρδιοχειρούργοι), να υπηρετούν στο στρατό και να κάνουν συγκεκριμένα αθλήματα, όπως η άρση βαρών. Έχει δηλώσει ότι η αποστασία για έναν Μουσουλμάνο είναι έγκλημα που πρέπει να τιμωρείται όχι όμως με θανατική ποινή. Επίσης έχει δηλώσει ότι τα Πρωτόκολλα των Σοφών της Σιών είναι πλαστογραφημένα, έχει ταχθεί κατά της τρομοκρατίας και της χρήσης βίας για την εξάπλωση μιας θρησκείας και ειδικότερα του Ισλάμ και έχει ασκήσει έντονη κριτική στο Ισλαμικό Κράτος.

Έχει χαρακτηριστεί εκπρόσωπος αυταρχικών μορφών διακυβέρνησης. Υπήρξε ένθερμος υποστηρικτής του πραξικοπήματος του 2013, που ανέτρεψε τον Μοχάμεντ Μόρσι και έφερε στην εξουσία τον Αμπντέλ Φατάχ αλ Σίσι. Μετά το πραξικόπημα σε τηλεοπτική του συνέντευξη διατύπωσε εχθρικές θέσεις απέναντι στις δυτικές δημοκρατίες για τις οποίες είπε ότι είναι αντίθετες στον ισλαμικό νόμο.

## Παραπομπές


Κατηγορία:Μουφτήδες
Κατηγορία:Ισλάμ στην Αίγυπτο
Ευρωπαϊκή Ένωση Φεστιβάλ

Η **Ευρωπαϊκή Ένωση Φεστιβάλ** (αγγλικά: *European Festivals Association* ή *EFA*) είναι οργάνωση υπό τη σκέπη της οποίας βρίσκονται αριθμός ευρωπαϊκών φεστιβάλ, καθώς και φεστιβάλ άλλων χωρών. Υποστηρίζει την καλλιτεχνική συνεργασία μεταξύ των φεστιβάλ, ενώ, παράλληλα, προσφέρει προγράμματα εκπαίδευσης απευθυνόμενα σε νέους διευθυντές φεστιβάλ και καλλιτεχνικούς διευθυντές. Αντιπροσωπεύει, συνολικά, περισσότερα από 100 φεστιβάλ μουσικής, χορού, θεάτρου, καθώς και διεπιστημονικά φεστιβάλ, από κοινού με εθνικά φεστιβάλ και πολιτισμικές οργανώσεις προερχόμενες από, περίπου, τριάντα οκτώ, κυρίως ευρωπαϊκές, χώρες. Επίσημη έδρα της οργάνωσης αποτελεί η πόλη της Γάνδης, στο Βέλγιο, ενώ γραφείο, επίσης, διατηρεί στις Βρυξέλλες, εντός του Ευρωπαϊκού Σπιτιού Πολιτισμού. Διοικείται από Γενική Συνέλευση, η οποία συνέρχεται μία φορά ετησίως. Νυν πρόεδρος αποτελεί ο, καταγόμενος από τη Λιουμπλιάνα της Σλοβενίας, Ντάρκο Μπρλεκ. Από κοινού αντιπρόεδροι αποτελούν ο, καταγόμενος από την Φλάνδρα, Γιάν Μπράιερς και ο Μίχαελ Χέρμαν, ιδρυτής και διευθυντής του Μουσικού Φεστιβάλ του Ράινγκαου.

Το 2011, ορισμένα μεταξύ των εγχειρημάτων της περιελάμβαναν, μεταξύ άλλων, την συνάντηση *Ars Nova* για νέους ειδικούς της μουσικής στο Βέλγιο, συνάντηση του Συλλόγου Σωματείων και Συνδεδεμένων Μελών, τη Γενική Συνέλευση και το Συνέδριο, τα Εργαστήρια για Νέους Διευθυντές Φεστιβάλ στη Σιγκαπούρη και το Ιζμίρ της Τουρκίας, δύο νέα βιβλία προς έκδοση, καθώς και από κοινού εγχειρήματα με το Ευρωπαϊκό Σπίτι Πολιτισμού, με έδρα τις Βρυξέλλες. Η Ευρωπαϊκή Ένωση Φεστιβάλ αποτελεί πηγή πληροφόρησης για περισσότερες από 100 εκδηλώσεις, αρκετές εκ των οποίων λιγότερο γνωστές, ενώ έδρα της αποτελεί το Κάστρο του Κοπέ, σε κοντινή απόσταση της πόλης της Γενεύης, στην Ελβετία.

Η οργάνωση ιδρύθηκε το 1952. Μικρότερου μεγέθους κωμοπόλεις και πόλεις επενδύουν στη διεξαγωγή φεστιβάλ πολιτισμικού περιεχομένου ως μέσο προσέλευσης τουρισμού, με, περίπου, 400 εξ'αυτών να λαμβάνουν χώρα εντός Ευρώπης, όπως, μεταξύ άλλων, το Διεθνές Φεστιβάλ Εδιμβούργου. Η με σημείο εκκίνησης της δεκαετία του 1980 ταχεία ανάπτυξη της διοργάνωσης φεστιβάλ έχει προσθέσει επιπλέον πίεση στις κωμοπόλεις και πόλεις οι οποίες ανταγωνίζονται μεταξύ τους για την εξασφάλιση των απαραίτητων κρατικών επιχορηγήσεων, ενώ, παράλληλα, ο μεταξύ τους ανταγωνισμός για την εξασφάλιση της συμμετοχής καταξιωμένων καλλιτεχνών έχει οδηγήσει σε αύξηση των τιμών των εισητηρίων.

Η οργάνωση αριθμεί, συνολικά, περισσότερα από εβδομήντα μέλη. Παλαιότερο και πλέον γνωστό μέλος της αποτελεί το Διεθνές Φεστιβάλ Εδιμβούργου, με έτος ίδρυσης το 1947. Το ετήσιο πρόγραμμά του περιλαμβάνει συναυλίες κλασικής μουσικής, καθώς και παραστάσεις όπερας, θεάτρου και χορού. Σε επίπεδο Ελλάδας, μέλος της αποτελεί το Φεστιβάλ Αθηνών Επιδαύρου, με έτος ίδρυσης το 1955 και αντικείμενο μουσικά, χορευτικά, καθώς και θεατρικά δρώμενα, με ιδιαίτερη έμφαση στο αρχαίο ελληνικό θέατρο.

## Παραπομπές


## Εξωτερικοί σύνδεσμοι
*  
*  


Κατηγορία:Οργανώσεις με έδρα το Βέλγιο
Κατηγορία:Φεστιβάλ
Βασιλική Ακαδημία Βασκικής Γλώσσας

Η **Βασιλική Ακαδημία Βασκικής Γλώσσας** (βασκικά: *Euskaltzaindia*, , ) είναι ένα πολιτιστικό ίδρυμα στην Χώρα των Βάσκων (Ισπανία). Οι στόχοι της οργάνωσης είναι η διδακτική της βασκικής γλώσσας, η προώθηση και η άμυνά της.

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Ρυθμιστές γλώσσας
Κατηγορία:Βασκική γλώσσα
Πρόσωπο με πρόσωπο (αποσαφήνιση)

Η φράση **Πρόσωπο με πρόσωπο** μπορεί να αναφέρεται σε ένα από τα παρακάτω.

* Πρόσωπο με πρόσωπο, τρόπος αλληλεπίδρασης
* ''Πρόσωπο με πρόσωπο'', ταινία (1966)
* ''Πρόσωπο με πρόσωπο'', ταινία (1976)
Ρεμπέτικο (αποσαφήνιση)

Η λέξη **Ρεμπέτικο** μπορεί να αναφέρεται σε ένα από τα παρακάτω.

* Ρεμπέτικο τραγούδι
* ''Ρεμπέτικο'' (ταινία)
Σουλιώτες (αποσαφήνιση)

Η λέξη **Σουλιώτες** μπορεί να αναφέρεται σε ένα από τα παρακάτω.

* Σουλιώτες, κοινότητα της Ηπείρου
* ''Σουλιώτες'' (ταινία)
Στέλλα (αποσαφήνιση)

Το **Στέλλα** είναι ένα γυναικείο όνομα, που αντιστοιχεί στο χριστιανικό όνομα **Στυλιανή.** Επίσης, μπορεί να αναφέρεται σε ένα από τα παρακάτω.

* Στέλλα, ιταλικός δήμος
* ''Στέλλα'' (ταινία)
Στροφή (αποσαφήνιση)

Η λέξη **Στροφή** σημαίνει συχνά την αλλαγή πορείας. Επίσης μπορεί να αναφέρεται σε ένα από τα παρακάτω.

## Τοπωνύμια

* Στροφή Ροδόπης

## Μαθηματικά

* Στροφή, μονάδα μέτρησης γωνιών

## Λογοτεχνία

* Στροφή, τμήμα ποιήματος
* ''Στροφή'', ποιητική συλλογή

## Κινηματογράφος

* *[[Η στροφή]]*, ταινία (1982)
Μαχελώνες

Οι **Μαχελώνες** ήταν μιά φυλή από την Κολχίδα που βρισκόταν νότια του ποταμού Φάσις στην δυτική Γεωργία σύμφωνα με αρκετές πηγές στην Κλασική αρχαιότητα. Η συγκεκριμένη εθνική ομάδα ταυτίζεται με τους *"Μαχόρωνες"* που καταγράφει ο Πλίνιος ο Πρεσβύτερος, βρισκόταν ανάμεσα στους ποταμούς Όφις και Πρύτανις στην σημερινή Τουρκία. Ο Λουκιανός τον 1ο αιώνα μ.Χ. καταγράφει τους *"Μαχλιαίους"* και τον βασιλιά τους αλλά η αφήγηση του φαίνεται ότι ήταν μυθιστορηματική. Ο Κλαύδιος Πτολεμαίος τον 2ο αιώνα μ.Χ. καταγράφει επίσης μια πόλη με το όνομα *"Μεχλεσσός"* στα σύνορα της Κολχίδας αλλά δεν προσθέτει τίποτα περισσότερο. Ο Φλάβιος Αρριανός την ίδια εποχή καταγράφει μιά σειρά από λαούς που ζούσαν στην ίδια περιοχή όπως οι Σαννοί, οι Μαχελώνες, οι Ηνίοχοι και οι Λαζοί. Λίγο αργότερα τον 3ο αιώνα μ.Χ. ο Δίων Κάσσιος έγραψε ότι οι Μαχελώνες και οι γείτονες τους Ηνίοχοι είχαν τον ίδιο βασιλιά με το όνομα *"Αγχίαλος"*, τον υπέταξε ο Ρωμαίος αυτοκράτορας Τραϊανός. Η χώρα τους ονομαζόταν Μαχελώνια, ήταν Εξαρτημένο κράτος στην Αχαιμενιδική Αυτοκρατορία των Σασσανιδών, όπως φαίνεται από τις δραστηριότητες του βασιλιά της Περσίας Σαπώρη Α΄ ταυτίζεται με την Κολχίδα. Οι Μαχελώνες ήταν συνδεδεμένοι στενά με τους γειτονικούς Μάκρωνες οι οποίοι ήταν γνωστοί από τον 5ο αιώνα π.Χ.

## Παραπομπές



## Πηγές

*Edwards, Robert W. (1988), The Vale of Kola: A Final Preliminary Report on the Marchlands of Northeast Turkey.
*Rayfield, D. (2020, February 07). Edge of Empires: A History of Georgia. Chapitre 1 : The Emergence of the Kartvelians.

Κατηγορία:Αρχαίοι λαοί της Γεωργίας
Κατηγορία:Μικρά Ασία
Γιόχαν Χάινριχ Άμπιχτ

Ο **Γιόχαν Χάινριχ Άμπιχτ** (γερμ. *Johann Heinrich Abicht*, 4 Μαΐου 1762 – 28 Απριλίου 1816) ήταν Γερμανός φιλόσοφος.

## Βιογραφικά στοιχεία
Ο Άμπιχτ γεννήθηκε στο Φόλκστεντ (σήμερα προάστιο της πόλεως Ρούντολσταντ). Ο παππούς του ήταν δάσκαλος και μουσικός, ενώ ο πατέρας του ήταν δάσκαλος στο Φόλκστεντ. Ο Γιόχαν τελείωσε το γυμνάσιο στο Ρούντολσταντ και παρακολούθησε μαθήματα στο Πανεπιστήμιο του Έρλανγκεν το 1781. Το 1784 εργάσθηκε ως οικονόμος στην οικία του κοντόσταβλου φον Σαλ στο Έρινγκεν. Ο Άμπιχτ πήρε το αντίστοιχο ενός μεταπτυχιακού τίτλου (*magisterium*) το 1786 και διδακτορικό το 1790. Το ίδιο έτος διορίσθηκε επίκουρος και κατόπιν έκτακτος καθηγητής στη Φιλοσοφική Σχολή. Το 1796 έγινε τακτικός καθηγητής. Στις 4 Αυγούστου 1804 διορίσθηκε καθηγητής της Λογικής και της Μεταφυσικής στο μόλις αναδιοργανωθέν Πανεπιστήμιο της Βίλνας. Πέθανε στη Βίλνα, το σημερινό Βίλνιους της Λιθουανίας, σε ηλικία 53 ετών.

Ο Άμπιχτ υπήρξε μαθητής του μεγάλου φιλοσόφου Ιμμάνουελ Καντ. Ωστόσο, σε ώριμη ηλικία αποσπάσθηκε από τις ιδέες του, επηρεαζόμενος περισσότερο από τον Καρλ Λέοναρντ Ράινχολντ, και έφθασε να πολεμήσει την καντιανή φιλοσοφία με τα έργα του.

## Εργογραφία
* *De philosophiae Kantianae ad theologiam habitu*, 1788
* *Versuch einer Metaphysik des Vergnügens nach Kantischen Grundsätzen zur Grundlegung einer systematischen Thelematologie und Moral*, 1789
* *Philosophie der Erkenntnisse* (= «Φιλοσοφία της γνώσεως»), 1791
* *Neues philosophisches Magazin zur Erläuterung und Anwendung des Kantischen Systems*, 1789-1790, σε συνεργασία με τον Φρήντριχ Γκότλομπ Μπορν (*Friedrich Gottlob Born*, 1743-1807)
* *Οι αληθείς επιστήμες της Ηθικής, της Θεολογίας και του Φυσικού Δικαίου*, 1793
* *Hermias, oder Auflösung der die gültige Elementarphilosophie betreffenden Aenesidemischen Zweifel*, 1794
* *Εγκυκλοπαίδεια της Φιλοσοφίας*, 1804
* Συνεργασίες στο *Philosophisches Journal*, 4 τόμοι, 1794-1795

## Παραπομπές


## Πηγές
* Το λήμμα «Άμπιχτ Ιωάννης Ερρίκος» στη *Νέα Ελληνική Εγκυκλοπαίδεια* «Χάρη Πάτση», τόμ. 5, σελ. 136
* Το σχετικό λήμμα στο *Allgemeine Deutsche Biographie*

Κατηγορία:Γερμανοί φιλόσοφοι
Κλάρα Ριβ

Η **Κλάρα Ριβ** (αγγλικά: Clara Reeve) (1729 - 1807) ήταν Αγγλίδα συγγραφέας που έγραψε στο ύφος του γοτθικού μυθιστορήματος.

Μαζί με την Ανν Ράντκλιφ, η Κλάρα Ριβ είναι μία από τις γυναίκες συγγραφείς προδρόμους του γοτθικού είδους.

## Βιογραφικά στοιχεία
Η Κλάρα Ριβ γεννήθηκε στο Ίπσουιτς το 1729 και ήταν ένα από τα οκτώ παιδιά του αιδεσιμότατου Τόμας Ριβ, Αγγλικανού ιερέα, ο οποίος τη μύησε από την παιδική της ηλικία στη μελέτη της ιστορίας και των κλασικών έργων. Σε ηλικία που πολλά παιδιά άρχιζαν να γράφουν το όνομά τους, διάβαζε κοινοβουλευτικές συζητήσεις, ελληνική και ρωμαϊκή ιστορία και τους *[[Βίοι Παράλληλοι|Βίους]]* του Πλούταρχου στα λατινικά. Μετά το θάνατο του πατέρα της, έζησε με τη μητέρα της και τις δύο αδερφές της στο Κόλτσεστερ και στη συνέχεια μετακόμισε στο δικό της σπίτι στο Ίπσουιτς.

Παρά την ενασχόλησή της με τη συγγραφή, άφησε ελάχιστο βιογραφικό υλικό. Πέθανε στο Ίπσουιτς στις 3 Δεκεμβρίου 1807.

## Λογοτεχνικό έργο
Η Κλάρα Ριβ ήταν σχεδόν πενήντα ετών όταν ξεκίνησε τη λογοτεχνική της σταδιοδρομία, το πρώτο της συγγραφικό έργο ήταν μια μετάφραση από τα λατινικά μιας ιστορικής αλληγορίας με τον τίτλο *Ο Φοίνιξ* (1772 ). Η επιτυχία την ενέπνευσε να γράψει και, πέντε χρόνια αργότερα, δημοσίευσε το πρώτο της πρωτότυπο έργο, με το οποίο κίνησε την προσοχή των κριτικών: αρχικά με τίτλο *Ο υπερασπιστής της αρετής, μια γοτθική ιστορία*, έλαβε στη δεύτερη έκδοση και τις επόμενες εκδόσεις τον οριστικό τίτλο *[[Ένας παλιός Άγγλος βαρόνος]]* (1778). Το μυθιστόρημα ήταν αφιερωμένο στην κυρία Μπρίγκντεν, κόρη του Σάμιουελ Ρίτσαρντσον, είχε μεγάλη επιτυχία και μεταφράστηκε στα γαλλικά και τα γερμανικά. Ήταν εμπνευσμένο από το ''Κάστρο του Οτράντο'' του Οράτιου Ουόλπολ, αλλά σε ύφος πιο ρεαλιστικό, η Ριβ απέρριψε τις υπερφυσικές υπερβολές του Ουόλπολ και έθεσε ένα πλαίσιο που κρατά τη γοτθική μυθοπλασία στη σφαίρα του πιθανού. Άσκησε αξιοσημείωτη επιρροή στην ανάπτυξη της γοτθικής μυθοπλασίας και ιδιαίτερα στο μυθιστόρημα της Μαίρης Σέλλεϋ *[[Φρανκενστάιν ή ο Σύγχρονος Προμηθέας|Φρανκενστάιν]]* (1818).

Η Κλάρα Ριβ έγραψε κι άλλα μυθιστορήματα: *Οι δύο μέντορες* (1783), *Οι Εξόριστοι* (1788), το επιστολικό μυθιστόρημα *Το Σχολείο για Χήρες* (1791), *Αναμνήσεις του Σερ Ρότζερ ντε Κλαρέντον, νόθου γιου του Εδουάρδου του Μαύρου πρίγκιπα* (1793), *Ο προορισμός* (1799) και *ο Έντουιν, βασιλιάς του Νορθάμπερλαντ* (1802), τα οποία είχαν θετική υποδοχή για την καινοτομία τους.

Έγραψε επίσης δύο έργα διαφορετικού είδους: *Η* *πορεία του μυθιστορήματος (*1785), έργο λογοτεχνικής θεωρίας που αναφέρεται στο μυθιστόρημα από την αρχαιότητα έως τα μέσα του 18ου αιώνα και θεωρείται πρόδρομος των μελετών για τη γέννηση και την εξέλιξη του μυθιστορήματος και *Σχέδια εκπαίδευσης* (*Plans of Education,* 1792).

## Παραπομπές
 

Κατηγορία:Άγγλοι μυθιστοριογράφοι
Μαλβίντα φον Μέυζενμπουγκ

Η **Μαλβίντα φον Μέυζενμπουγκ** (γερμ. *Malwida von Meysenbug*, 28 Οκτωβρίου 1816 — 23 Απριλίου 1903) ήταν Γερμανίδα συγγραφέας, που έγραψε μεταξύ άλλων τις *Αναμνήσεις μιας ιδεαλιστρίας*. Εξίσου σημαντική είναι η φιλία της με τον Νίτσε και τον Βάγκνερ, των οποίων (άγνωστο κατά πόσο) επηρέασε τη σκέψη, ενώ γνώρισε και τον Ρομαίν Ρολάν (που αργότερα θα έπαιρνε Βραβείο Νόμπελ Λογοτεχνίας) στη Ρώμη το 1890.

Η φον Μέυζενμπουγκ γεννήθηκε στο Κάσσελ της Έσσης. Ο πατέρας της Καρλ Ριβαλιέρ (*Carl Rivalier*) καταγόταν από οικογένεια Γάλλων Ουγενότων και του είχε απονεμηθεί ο τιτλος του βαρώνου του Μέυζενμπουγκ από τον Γουλιέλμο Α΄ της Έσσης. Η Μαλβίντα ήταν το ένατο από δέκα παιδιά του, ωστόσο διέκοψε τις σχέσεις με την οικογένειά της εξαιτίας των πολιτικών ιδεών της. Δύο από τους αδελφούς της είχαν λαμπρές σταδιοδρομίες, ο ένας ως υπουργός της Αυστρίας και ο άλλος ως υπουργός της Βάδης στην Καρλσρούη. Αντιθέτως, η Μαλβίντα πήγε να ζήσει σε μια ελεύθερη κοινότητα στο Αμβούργο και κατόπιν μεταναστεύοντας το 1852 στην Αγγλία, όπου έζησε διδάσκοντας και μεταφράζοντας λογοτεχνικά έργα. Εκεί γνώρισε τους δημοκρατικών πεποιθήσεων Αλεξάντρ Ωγκύστ Λεντρύ-Ρολέν, Λουί Μπλαν και Γκότφρηντ Κίνκελ, όλους πολιτικούς πρόσφυγες. Το ίδιο και τον νεαρό τότε Καρλ Σουρτς.

Το 1862 η φον Μέυζενμπουγκ ταξίδεψε στην Ιταλία με τη μαθήτριά της Όλγα Γκέρτσεν, την κόρη του «πατέρα του ρωσικού σοσιαλισμού» Αλεξάντρ Γκέρτσεν, και εγκαταστάθηκαν εκεί. Η Όλγα παντρεύτηκε τον Γκαμπριέλ Μονό το 1873, οπότε εγκαταστάθηκε στη Γαλλία, αλλά η ασθενική υγεία της Μαλβίντα την εμπόδισε από το να φύγει από την Ιταλία.

Χάρη στη φον Μέυζενμπουγκ ο Νίτσε γνώρισε πολλά από τα μετέπειτα φίλικά του πρόσωπα, μεταξύ των οποίων και τη Χελένε φον Ντρούσκοβιτς. Η φον Μέυζενμπουγκ προσεκάλεσε τον Πάουλ Ρε και τον Νίτσε στο γραφικό Σορρέντο, το φθινόπωρο του 1876. Εκεί ο Ρέε συνέγραψε το έργο του *Οι προελεύσεις των ηθικών αισθημάτων* και ο Νίτσε άρχισε να γράφει το *[[Ανθρώπινο, πολύ ανθρώπινο]]*.

Το 1890 ο Άγγλος μυθιστοριογράφος Τζορτζ Γκίσινγκ έγραψε στο ημερολόγιό του ότι «ξαναδιάβαζε τις *Αναμνήσεις μιας ιδεαλιστρίας*» της φον Μέυζενμπουγκ. Το 1901 η φον Μέυζενμπουγκ έγινε η πρώτη γυναίκα στην ιστορία που προτάθηκε για το Βραβείο Νόμπελ Λογοτεχνίας (την πρότεινε ο Γάλλος ιστορικός Γκαμπριέλ Μονό).

H Μαλβίντα φον Μέυζενμπουγκ πέθανε στη Ρώμη σε ηλικία 86 ετών και η σορός της βρίσκεται θαμμένη στο Προτεσταντικό Κοιμητήριο της πόλεως.

## Παραπομπές


## Πηγές
* Hiltrud Häntzschel: Το λήμμα «Meysenbug, Malwida von» στο *[[Neue Deutsche Biographie]]*, τόμ. 17, Βερολίνο 1994 (στη γερμανική)
* Carl Schurz: *The Reminiscences of Carl Schurz*, McClure Publ. Co., Νέα Υόρκη 1907, τόμ. 1, κεφ. 14

## Εξωτερικοί σύνδεσμοι
* 
* Αγγλική μετάφραση των ''Αναμνήσεων μιας ιδεαλιστρίας'' (*Memoiren einer Idealistin*) από τη Monte Gardiner

Κατηγορία:Γερμανοί συγγραφείς
Κατηγορία:Γερμανίδες βαρώνισσες
Κατηγορία:Φρίντριχ Νίτσε
Γουίλμπερ Κορτέζ Άμποτ

Ο **Γουίλμπερ Κορτέζ Άμποτ** (αγγλ. *Wilbur Cortez Abbott*, 28 Δεκεμβρίου 1869 &ndash; 3 Φεβρουαρίου 1947) ήταν Αμερικανός ιστορικός, γεννημένος στο Κόκομο της Ιντιάνα.

## Βιογραφικά στοιχεία
Απεφοίτησε αρχικώς από το Κολέγιο Γουάμπας (*Wabash College*) στο Κρώφορντσβιλ της Ιντιάνα το 1892 και αργότερα σπούδασε στο Πανεπιστήμιο Κορνέλ (1892-1895) και στο Πανεπιστήμιο της Οξφόρδης (1897).

Στις αρχές της σταδιοδρομίας του εργάσθηκε σε διάφορα αμερικανικά Α.Ε.Ι., μεταξύ των οποίων στο Κορνέλ, στο Πανεπιστήμιο του Μίσιγκαν, στο Κολλέγιο Ντάρτμουθ και στο Πανεπιστήμιο του Κάνσας, προτού προσληφθεί το 1908 από το Πανεπιστήμιο Γέιλ. Στο Γέιλ κέρδισε ευρεία αναγνώριση στον κόσμο των διανοούμενων με τη δημοσίευση του έργου του *The Expansion of Europe* το 1917.

Το 1920 τού προσφέρθηκε μια θέση στο Χάρβαρντ, σε αντικατάσταση του Χάρολντ Λάσκι. Εκεί τού δόθηκε η έδρα «Φ.Λ. Χίγκινσον» της Ιστορίας. Το επόμενο έτος εκλέχθηκε εταίρος της Αμερικανικής Ακαδημίας Τεχνών και Επιστημών.

Ο Γουίλμπερ Άμποτ ήταν θαυμαστής του Όλιβερ Κρόμγουελ και είχε στην κατοχή του προσωπικά του αντικείμενα, ενώ συνέταξε μια βιβλιογραφία των έργων του.

Περί το 1930 ο Άμποτ επισκέφθηκε τη Φινλανδία, μια χώρα που όπως λέγεται αγαπούσε ιδιαίτερα. Αλλά και οι Φινλανδοί τον τίμησαν κατά την επίσκεψή του και η φωτογραφία του δημοσιεύθηκε στις φινλανδικές εφημερίδες. Το Πανεπιστήμιο Χάρβαρντ τον τίμησε επίσης, εκδίδοντας τιμητικό τόμο μετά την αφυπηρέτησή του με τίτλο *Essays in Modern English History in Honor of Wilbur Cortez Abbott* (= «Δοκίμια νεότερης αγγλικής ιστορίας», Harvard University Press, 1941).

Ο Γουίλμπερ Κορτέζ Άμποτ απεβίωσε στη Βοστώνη σε ηλικία 77 ετών.

## Εργογραφία
Ο Άμποτ συνέγραψε τα εξής βιβλία:

* *Colonel Thomas Blood, Crown Stealer* (= «Ο σφετεριστής του Θρόνου συνταγματάρχης Τόμας Μπλαντ», 1911)
* *Expansion of Europe* (1917)
* *Colonel John Scott of Long Island* (1918)
* *Conflicts with Oblivion* (1924)
* *The War and American Democracy*
* *The New Barbarians* (1925)
* *A Bibliography of Oliver Cromwell* (1929)
* *New York in the American revolution* (1929)

## Παραπομπές

## Πηγές
* Το λήμμα «Άμποτ Ουίλμπερ Κορτέζ» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 151

## Εξωτερικοί σύνδεσμοι
* Βιβλία του Γ.Κ. Άμποτ στο Project Gutenberg 
* 

Κατηγορία:Αμερικανοί ιστορικοί
Κατηγορία:Καθηγητές στο Πανεπιστήμιο Γέιλ
Ιμπν Ταγκρι-Μπιρντί

Ο **Τζαμάλ αλ-Ντιν Γιουσούφ μπιν αλ-Αμίρ Σαΐφ αλ-Ντιν Ταγκρί-Μπιρντί** (αραβ. جمال الدين يوسف بن الأمير سيف الدين تغري بردي) ή **Αμπού αλ-Μαχασίν ιμπν Ταγκριμπιρντί** (2 Φεβρουαρίου 1411 – 5 Ιουνίου 1470 ή 813-874 από Εγίρας) ήταν Άραβας ιστορικός, που γεννήθηκε και έζησε στο Κάιρο της Αιγύπτου των Μαμελούκων. Είχε δασκάλους του τον Αλ-Αϊνί και τον Αλ-Μακρίζι, δύο από τους κορυφαίους Αιγύπτιους ιστορικούς και λόγιους της εποχής εκείνης.  

Το γνωστότερο έργο του Ιμπν Ταγκριμπιρντί είναι ένα πολύτομο χρονικό της Αιγύπτου και του σουλτανάτου των Μαμελούκων, με τον τίτλο *al-Nujum al-zahira fi muluk Misr wa'l-Qahira*. Το ύφος του είναι «χρονικογραφικό» και δίνει ακριβείς ημερομηνίες για τα περισσότερα γεγονότα. Αυτό καθιστά σαφές ότι ο Ιμπν Ταγκριμπιρντί διέθετε προνομιακή πρόσβαση στους σουλτάνους και στα αρχεία τους. Το όνομα «Ταγκρί-Μπιρντί» έχει την ίδια ρίζα με το σημερινό τουρκικό «Τανριβερντί» (*Tanrıverdi*) και σημαίνει «θεόσδοτος» στις τουρκικές γλώσσες.

Πέντε είναι τα σημαντικά έργα του Αμπού αλ-Μαχασίν ιμπν Ταγκριμπιρντί, τα εξής:

* النجوم الزاهرة في ملوك مصر والقاهرة (*Al-Nujūm al-Zāhirah fī Mulūk Miṣr wa-al-Qāhirah*), το προαναφερθέν χρονικό της περιόδου από την μουσουλμανική κατάκτηση της Αιγύπτου το 641 μέχρι το 1468. Τον 20ό αιώνα εκδόθηκε με επιμέλεια του Γουίλιαμ Πόπερ σε 12 τόμους (εκδ. Dār al-Kutub al-Miṣrīyah, Κάιρο 1929-1956) και μέρος του υπό τον τίτλο *History of Egypt 1382-1469* σε μετάφραση του Πόπερ στο Μπέρκλεϋ το 1954-1963. Η πιο πρόσφατη έκδοση είναι το *Miṣr al-Jadīdah, al-Qāhirah, al-Maktab al-ʻArabī lil-Maʻārif* (στην αραβική), από το 2017.
* المنهل الصافي والمستوفي بعد الوافي (*Al-Manhal al-ṣāfī wa-al-mustawfá baʻda al-wāfī*), ένα λεπτομερές βιογραφικό λεξικό σε 13 τόμους, με περίπου 3.000 λήμματα αναφερόμενα στους βίους σουλτάνων πριγκίπων («αμιράδων»), λογίων, επιστημόνων («ουλεμάδων»), αξιωματούχων και ψυχαγωγών από τη Δυναστεία Μπαχρί και μεταγενέστερα.  
* حوادث الدهور في مدى الأيام والشهور (*Ḥawādith al-duhūr fī madá al-ayyām wa-al-shuhūr*), μια αιγυπτιακή ιστορία των ετών 1250-1517, που αποτελεί συνέχεια του έργου του Αλ-Μακρίζι *Suluk li-ma'rifat duwwal al-muluk*.
* البحر الزاخر في تاريخ العالم وأخبار الأوائل والأواخر (*Al-Baḥr al-zākhir fī tārīkh al-ʻālam wa-akhbār al-awāʼil wa-al-awākhir*), μια παγκόσμια ιστορία από της δημιουργίας του Αδάμ. Χειρόγραφο αυτού του έργου βρίσκεται στην Εθνική Βιβλιοθήκη της Γαλλίας (No. 1551).
* مورد اللطافة في من وليه السلطنة والخلافة (*Mawrid al-laṭāfah fī man waliya al-salṭanah wa-al-khilāfah*), βιογραφίες των σουλτάνων και των χαλίφηδων.

## Παραπομπές


## Πηγές
* Το λήμμα «Αμπού αλ-Μαχασίν Ιμπν Ταρχρί Μπιρντί» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 152

## Εξωτερικοί σύνδεσμοι
* Σύντομη σύνοψη του ''al-Nujum al-zahira fi muluk Misr wa'l-Qahira''  (στην αραβική γλώσσα)
* Μερικές ενότητες του ''al-Nujum al-zahira fi muluk Misr wa'l-Qahira'' (στην αραβική)

Κατηγορία:Αιγύπτιοι ιστορικοί
Κατηγορία:Βιογράφοι
Κατηγορία:Εγκυκλοπαιδιστές +«Ντενί Ντιντερό» +«Πιερ Λαρούς»
Κατηγορία:Μαμελουκικό Σουλτανάτο (Κάιρο)
Ινστιτούτο Δημοκρατίας Κωνσταντίνος Καραμανλής

Το **Ινστιτούτο Δημοκρατίας - Κωνσταντίνος Καραμανλής** είναι δεξαμενή σκέψης (think-tank) και μη κερδοσκοπικό επιστημονικό ίδρυμα το οποίο πρόσκειται στο κεντροδεξιό πολιτικό κόμμα της Νέας Δημοκρατίας. Εδρεύει στο Μοσχάτο και ιδρύθηκε τον Ιανουάριο του 1998, λαμβάνοντας το όνομά του προς τιμήν του πρώην προέδρου της Ελληνικής Δημοκρατίας, πρώην πρωθυπουργού και ιδρυτή της Νέας Δημοκρατίας, Κωνσταντίνο Καραμανλή. Αποτελεί μέλος του Κέντρου Ευρωπαϊκών Σπουδών «Βίλφριντ Μάρτενς», επίσημου think-tank του Ευρωπαϊκού Λαϊκού Κόμματος.

Το Ινστιτούτο Δημοκρατίας, είναι δομημένο πάνω σε 5 κύριους τομείς: (τομέας διεθνούς συνεργασίας, τομέας εκδόσεων, τομέας εκδηλώσεων, τομέας ερευνών και πολιτική ακαδημία). 

## Αποστολή και έργο
Αποστολή του Ινστιτούτου Δημοκρατίας, είναι η μελέτη των πολιτικών, οικονομικών και κοινωνικών ζητημάτων και η διατύπωση προτάσεων πολιτικής με γνώμονα την ενδυνάμωση της φιλελεύθερης δημοκρατίας, την ευρωπαϊκή ολοκλήρωση, την ανάπτυξη της ελεύθερης αγοράς στα πλαίσια του μοντέρνου κράτους πρόνοιας, και την λειτουργική και χρηστή διακυβέρνηση.

Το έργο του ινστιτούτου, περιλαμβάνει ερευνητικά προγράμματα, εκδόσεις, εκδηλώσεις και ημερίδες, εκπαίδευση και επιμόρφωση για ένα ευρύ φάσμα θεμάτων, όπως: κράτος και κοινωνία, οικονομία και ανάπτυξη, εκπαίδευση, επιστήμη και πολιτισμός, διεθνής πολιτική και ασφάλεια, πολιτική και ιδεολογία. 

## Διοίκηση

## Παραπομπές
Κατηγορία:Δεξαμενές σκέψης
Κατηγορία:Μη κυβερνητικές οργανώσεις βασισμένες στην Ελλάδα
Κατηγορία:Νέα Δημοκρατία


## Εξωτερικοί σύνδεσμοι

* Επίσημη ιστοσελίδα  
* Σελίδα στο Facebook
Κουρταίικα Παξών

Τα **Κουρταίικα** είναι οικισμός στους Παξούς και την Περιφερειακή Ενότητα Κέρκυρας.

## Γενικά
Τα Κουρταίικα είναι χωριό στο κέντρο του νησιού σε υψόμετρο 160 μέτρα και απέχει περίπου 4 χλμ. Δ.-ΒΔ. από τον Γάιο, την πρωτεύουσα του νησιού. Αναφέρεται επίσημα για πρώτη φορά το 1971 να απογράφεται ως ξεχωριστός οικισμός στην κοινότητα Μαγαζιών. Σύμφωνα με το Σχέδιο Καλλικράτης ανήκουν στην κοινότητα Μαγαζιών που υπάγεται στο Δήμο Παξών και σύμφωνα με την απογραφή 2011 έχουν 30 κατοίκους. Οι απογραφές πληθυσμού μετά τον Β' Παγκόσμιο πόλεμο είναι: 

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Κοντογιαννάτικα Παξών

Τα **Κοντογιαννάτικα** είναι οικισμός στους Παξούς και την Περιφερειακή Ενότητα Κέρκυρας.

## Γενικά
Τα Κοντογιαννάτικα είναι χωριό στις βορειοανατολικές ακτές του νησιού σε υψόμετρο 70 μέτρα και απέχει περίπου 6 χλμ. βορειοδυτικά από τον Γάιο, την πρωτεύουσα του νησιού. Δυτικά τους είναι η παραλία Κιπιάδι, η οποία είναι η μεγαλύτερη και μακρύτερη παραλία του νησιού ενώ είναι προσβάσιμη μέσω ενός μικρού μονοπατιού με σκάλες.

Αναφέρεται επίσημα, μετά την Ένωση των Επτανήσων στην Ελλάδα, το 1866 στο ΦΕΚ 9Α - 28/01/1866 να προσαρτάται στον τότε δήμο Λακκιωτών. Σύμφωνα με το Σχέδιο Καλλικράτης ανήκουν στην κοινότητα Λογγού που υπάγεται στο Δήμο Παξών και σύμφωνα με την απογραφή 2011 έχουν 67 κατοίκους. Οι απογραφές πληθυσμού μετά τον Β' Παγκόσμιο πόλεμο είναι: 

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Κούτσι Παξών

Το **Κούτσι** είναι οικισμός στους Παξούς και την Περιφερειακή Ενότητα Κέρκυρας.

## Γενικά
Το Κούτσι είναι χωριό προς τα ανατολικά του νησιού σε υψόμετρο 60 μέτρων και απέχει περίπου 6 χλμ. βορειοδυτικά από τον Γάιο, την πρωτεύουσα του νησιού. Δίπλα και νοτιοδυτικά είναι τα Καγκάτικα ενώ δίπλα και βορειοανατολικά τα Κοντογιαννάτικα. Αναφέρεται επίσημα για πρώτη φορά το 1908 στο ΦΕΚ 28Α - 08/02/1908 να προσαρτάται στον τότε δήμο Λακκιωτών. Σύμφωνα με το Σχέδιο Καλλικράτης ανήκει στην κοινότητα Λογγού που υπάγεται στο Δήμο Παξών και σύμφωνα με την απογραφή 2011 έχει 36 κατοίκους. Οι απογραφές πληθυσμού μετά τον Β' Παγκόσμιο πόλεμο είναι: 

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας